Øgreyfoss kraftverk

Øgreyfoss kraftverk (også skrevet Øgreifoss) er et vannkraftverk ved Egersund i Eigersund kommune i Rogaland. 

Kraftstasjonen åpnet i 1905 og var den første med allmen elektrisitetsforsyning i Rogaland. Dagens kraftverk sto ferdig i 1969 ved Slettedalsvatnet (17 moh) og erstattet det gamle ved Hodnesvatnet (33 moh). Kraftverket eies av Dalane Kraft AS.

I dag utnytter kraftverket et fall på 62 meter fra vannmagasinet Øgreyvatnet til Slettebøvatnet. Øgreyvatnet reguleres mellom 82 og 81 moh. Vannet ledes i en 1,7 km lang tunnel og en rørgate på 120 meter fra inntaket til kraftstasjonen. Andre regulerte vannmagasiner tilhørende kraftverket er Migarvatnet, Teksevatnet, Gyavatnet, Bilstadvatnet, Botnavatnet og Urdalsvatnet.   

Installert effekt er 12 MW.

I 2010 ble det bygget et småkraftverk på 3,6 MW med en horisontal francisturbin ved siden av eksisterende kraftstasjon. 

Midlere total årsproduksjon fra begge er på 72 GWh.

Referanser

Kilder
 
 NVE vannkraftdatabase
 Om Dalane Energi
 Informasjonsplakat på stasjonen.

Vannkraftverk i Rogaland
Kraftverk i Eigersund
Dalane Kraft AS
Kraftverk etablert i 1905
Kraftverk etablert i 1969
Kraftverk etablert i 2010